«Մինչ հիմա նույն երկակի խաղն է խաղացել Ադրբեջանը, միշտ մի կողմից տպավորություն թողնելով, որ իբր ուզում է խաղաղ կարգավորում, բայց մյուս կողմից պատրաստվում է պատերազմի, իբր թե ուսումնական զինավարժություններ են անում »,-ասաց Արմեն Ռուստամյանը և նշեց, որ այս ամենը խոսում է այն մասին, որ այս անձն իր ռեժիմով չի կարողանում իսկապես միջազգային նորմերին համապատասխան բանակցություններ վարել և այն ինչ անում է, էթիկայի նորմերի մեջ էլ չի տեղավորվում: «Սրան էլ պետք է վերջ տրվի, բոլորը հոգնել են Ալիևի այդ երկակի խաղից, սա առաջին հերթին պետք է ազդակ լինի միջնորդ կողմերին: Ծրագրվում է հանդիպում Ֆրանսիայում։Եթե այս ձևով պետք է հանդիպումներ տեղի ունենան, անհասկանալի է, թե այդ հանդիպումներն ինչ նպատակ են հետապնդում»,-շեշտեց Արմեն Ռուստամյանը: